Pilietinės visuomenės institutas

Pilietinės visuomenės institutas – 2004 m. vasarą Atviros Lietuvos ir Valdo Adamkaus fondų įsteigta viešoji įstaiga. Pilietinės visuomenės institutas vykdo įvairius Lietuvos Respublikos ir Europos institucijų finansuojamus projektus. Pilietinės visuomenės institutui nuo jo įkūrimo 2004 m. vadovavo direktorius dr. Darius Kuolys, 2012 m. direktore paskirta dr. Ieva Petronytė.

Pilietinės galios indeksas 
Viešojoje erdvėje Pilietinės visuomenės institutas daugiausia žinomas dėl savo kasmet atliekamo Pilietinės galios indekso tyrimo, kuris kaip pažangos matavimo rodiklis įtrauktas į valstybės strategijas (pavyzdžiui, Valstybės pažangos strategiją „Lietuva 2030“, 2014–2020 metų nacionalinės pažangos programą, Valstybinę švietimo 2013–2022 metų strategiją, Nacionalinės jaunimo politikos 2011–2019 metų plėtros programą, Lietuvos valstybės atkūrimo šimtmečio minėjimo programą, naudojamas tokiuose dokumentuose kaip Lietuvos Respublikos Vyriausybės veiklos ataskaitos, Vilniaus savivaldybės strateginis planas ir t. t.). Indeksu remiasi ir tarptautinės institucijos (pavyzdžiui, OECD, Freedom House).

Išnašos

Nuorodos, šaltiniai 
 Oficiali Pilietinės visuomenės instituto svetainė
 Pilietinės visuomenės instituto leidiniai Mokslinėje elektroninėje bibliotekoje
 DEGUTIS, Mindaugas; RAMONAITĖ, Ainė; ŽILIUKAITĖ, Rūta. Pilietinės galios indeksas. Vilnius, 2008.

Lietuvos nevyriausybinės organizacijos
Institutai
Politikos mokslai Lietuvoje